stanford-oval/wikipedia huggingface dataset:
คิงส์คอลเลจลอนดอน
ประวัติ > การก่อตั้ง

King's College London ถือกำเนิดขึ้นจากความขัดแย้งทางอุดมการณ์ทางศาสนา โดยในปี ค.ศ. 1826 University College London (UCL) หรือ ยูนิเวอร์ซิตีคอลลิจลันเดิน ได้ถูกก่อตั้งขึ้นให้เป็นวิทยาลัยฆราวาส จากผู้ยึดมั่นในประโยชน์นิยม (Utilitarianism), ชาวยิว (Jews) และกลุ่มลัทธินอกรีต (Nonconformists) กล่าวคือเป็นสถานศึกษาที่จัดตั้งขึ้นโดยไม่นำเรื่องศาสนามาเกี่ยวข้อง เพื่อต่อต้านประเพณีการศึกษาของมหาวิทยาลัยออกซฟอร์ดและมหาวิทยาลัยเคมบริดจ์ในแง่ของการเป็นมหาลัยของศาสนจักร นอกจากนี้ยูนิเวอร์ซิตีคอลลิจลันเดินยังเป็นมหาวิทยาลัยแห่งแรกในกรุงลอนดอน ในสามปีต่อมา King's College จึงถูกจัดตั้งขึ้นเป็นเป็นการตอบโต้เชิงอุดมการณ์ทางศาสนากับยูนิเวอร์ซิตีคอลลิจลันเดิน คือในปี ค.ศ. 1829 ได้รับพระบรมราชานุญาตจากสมเด็จพระเจ้าจอร์จที่ 4 ให้ใช้ชื่อ King's College, London เป็นวิทยาลัยระดับอุดมศึกษาที่ให้ความรู้ในทางโลกแต่ยึดมั่นในหลักศีลธรรมและศาสนาเป็นสำคัญ โดยถือว่าเป็นสถาบันอุดมศึกษาแห่งที่สองของลอนดอน ซึ่ง King's ยังเป็นหนึ่งในสถาบันแรกๆในบรรดาสถาบันที่เกิดขึ้นในช่วงต้นศตวรรษที่ 19 อันเป็นผลจากการปฏิวัติอุตสาหกรรมและการเปลี่ยนแปลงทางสังคมครั้งใหญ่ในอังกฤษภายหลังสงครามนโปเลียน
ในช่วงแรกเริ่ม King's ได้ถูกแบ่งออกเป็นสองส่วนได้แก่ แผนกนักศึกษา (Senior Department) ซึ่งสอนเนื้อหาระดับอุดมศึกษา, และแผนกนักเรียน (Junior Department) ซึ่งภายหลังยกระดับเป็น King's College School, Wimbledon ซึ่งปัจจุบันแยกเป็นอิสระจากวิทยาลัยแล้ว แต่ยังคงมีกรรมการบริหารของโรงเรียนบางส่วนอยู่ที่เป็นศิษย์เก่าของวิทยาลัย และปัจจุบันมีการตั้งโรงเรียนสาขาในประเทศไทย (King’s College International School Bangkok)
ในส่วนของการเรียนการสอนระดับอุดมศึกษาในช่วงแรกของการก่อตั้งนั้นแบ่งออกเป็นสามหลักสูตรอันได้แก่
หลักสูตรศึกษาทั่วไป ได้แก่ ภาษาโบราณ, คณิตศาสตร์, วรรณกรรม, และประวัติศาสตร์
หลักสูตรการแพทย์
กลุ่มหลักสูตรสหวิทยาการ อันได้แก่ กฎหมาย เศรษฐศาสตร์และการเมือง และภาษาสมัยใหม่
ประวัติ > ก่อตั้งและเข้าร่วมสังกัดมหาวิทยาลัยลอนดอน (University of London)

เป็นเวลาเกือบ 7 ปีของความขัดแย้งทางอุดการณ์ทางศาสนาของสองมหาวิทยาลัยแห่งแรกในกรุงลอนดอน ยูนิเวอร์ซิตีคอลลิจลันเดินและคิงส์คอลเลจลอนดอนจึงได้ทำการรวมตัวกันเพื่อก่อตั้งมหาวิทยาลัยแบบสหพันธ์ (federal university) ที่ชื่อว่ามหาวิทยาลัยลอนดอน กล่าวคือวิทยาลัยและสถาบันต่างๆภายใต้การดูแลของมหาวิทยาลัยมีการบริหารจัดการที่เป็นอิสระ แต่ยังคงร่วมกันออกปริญญาภายใต้ชื่อ University of London
ภายหลังเมื่อคิงส์คอลเลจมีการร่วมสถาปนามหาวิทยาลัยลอนดอนกับทางยูนิเวอร์ซิตีคอลลิจลันเดิน และเข้าเป็นวิทยาลัยในสังกัด ในปี 1836 คิงส์คอลลเลจจึงได้มีสถานะเป็น King's College, University of London เช่นเดียวกันกับยูนิเวอร์ซิตีคอลลิจลัน เป็น University College, University of London และวิทยาลัยอื่นๆที่เกิดขึ้นตามหลังสองวิทยาลัยนี้ก็จะใช้ชื่อที่พ่วงท้ายด้วย University of London และในปี ค.ศ. 1980 ทางวิทยาลัยได้รับสถานะเป็นวิทยาลัยอิสระในสังกัดมหาวิทยาลัยลอนดอน กล่าวคือมีอิสระจากทางมหาวิทยาลัยส่วนกลางมากขึ้น แต่ยังมอบปริญญาในนามมหาวิทยาลัยลอนดอนอยู่ สุดท้ายในปี 2006 ทางวิทยาลัยได้รับมอบอำนาจเต็มจากมหาวิทยาลัยลอนดอนในการออกใบปริญญาในนามของวิทยาลัยเอง โดยนักศึกษาที่กำลังศึกษาอยู่ในวิทยาลัยในเดือนสิงหาคม 2007 สามารถเลือกได้ว่าจะให้มีการออกปริญญาให้ในนาม University of London หรือ King's College London นำมาซึ่งภายหลังปี 2008 เป็นต้นมาการออกใบปริญญาทั้งหมดจะกระทำการในนาม King's College London และตัววิทยาลัยได้ยกระดับมาสู่เป็นมหาวิทยาลัยอิสระเต็มตัว แต่อย่างไรก็ตามยังมีการระบุว่า King's College London ยังเป็นวิทยาลัยในสังกัด University of London อยู่ท้ายใบปริญญาอยู่ ซึ่งเป็นการคงไว้ซึ่งตามธรรมเนียม กล่าวคืออำนาจการบริหารทุกอย่างแยกขาดเป็นอิสระออกจากกัน แต่คงเหลือไว้ซึ่งสถานะของการเป็นสมาชิกหนึ่งในผู้ก่อตั้ง นอกจากนี้ในปีเดียวกันยังมีการเปลี่ยนการใช้ครุยวิทยฐานะจากรูปแบบมาตรฐานของมหาวิทยัลลอนดอน มาสู่ครุยวิทยฐานะแบบเฉพาะของทางวิทยาลัย ซึ่งถูกออกแบบขึ้นใหม่ทั้งหมดโดยวิเวียน เวสต์วูด
ประวัติ > การควบรวมกับวิทยาลัยอื่น

King's ได้ดำเนินการรวมวิทยาลัยทางด้านวิทยาศาสตร์และการแพทย์หลายแห่งในกรุงลอนดอนเข้าด้วยกัน โดยวิทยาลัยที่ถูกควบรวมบางแห่งก็เคยเป็นส่วนหนึ่งของวิทยาลัยที่แยกตัวออกไป ได้แก่ Queen Elizabeth College (ค.ศ. 1985) Chelsea College of Science and Technology (ค.ศ. 1985) the Institute of Psychiatry (ค.ศ. 1997) และ the United Medical and Dental Schools of Guy's (ค.ศ. 1998) and St Thomas' Hospitals (ค.ศ. 1998) และ Florence Nightingale School of Nursing and Midwifery (ค.ศ. 1998) กล่าวได้ว่าคิงส์คอลเลจลอนดอนเป็นศูนย์กลางการเรียนการสอนและการวิจัยด้านการแพทย์ที่ใหญ่ที่สุดในทวีปยุโรป นอกเหนือจากความโดดเด่นด้านวิทยาศาสตร์และการแพทย์แล้ว King's ยังได้รับการยกย่องว่าเป็นหนึ่งในสถาบันการศึกษาชั้นนำของโลกที่มีผลงานการค้นคว้าและการวิจัยที่ได้รับการยอมรับมาอย่างต่อเนื่องในอีกหลายสาขาวิชา เช่น มนุษยศาสตร์ กฎหมาย การระหว่างประเทศ และสังคมศาสตร์
การศึกษา > คณะ

ปัจจุบัน (ค.ศ. 2017) การการเรียนการสอนและการวิจัยของมหาวิทยาลัยได้ดำเนินการและแบ่งการจัดการออกเป็นจำนวน 9 คณะ (academic faculties) ได้แก่
คณะศิลปศาสตร์และมนุษยศาสตร์ (Faculty of Arts and Humanities)
สถาบันทันตกรรม (Dental Institute)
คณะชีววิทยาศาสตร์และแพทยศาสตร์ (Faculty of Life Sciences and Medicine)
สถาบันจิตเวช จิตวิทยา และประสาทวิทยาศาสตร์ (Institute of Psychiatry, Psychology and Neuroscience)
สำนักวิชากฎหมายดิ๊กสัน พูน (The Dickson Poon School of Law)
คณะวิทยาศาสตร์ธรรมชาติและคณิตศาสตร์ (Faculty of Natural and Mathematical Sciences)
คณะพยาบาลศาสตร์และการผดุงครรภ์ฟลอเรนซ์ ไนติงเกล (Florence Nightingale Faculty of Nursing and Midwifery)
คณะสังคมศาสตร์และนโยบายสาธารณะ (Faculty of Social Science and Public Policy)
สำนักวิชาธุรกิจคิงส์ (King's Business School)
โดยจำนวน 9 คณะดังกล่าวนี้ ได้ถูกแบ่งย่อยออกเป็นสำนักวิชา (schools) ภาควิชา (departments) ศูนย์และแผนกวิจัย (centres and research divisions) อีกเป็นจำนวนมาก
การศึกษา > วิทยาเขต

มหาวิทยาลัยมีพื้นที่ตั้งอยู่ในกรุงลอนดอนจำนวนถึง 5 วิทยาเขต โดยวิทยาเขตแห่งแรกและเป็นวิทยาเขตหลักคือ Strand Campus ซึ่งตั้งอยู่ในศูนย์กลางของกรุงลอนดอน (Central London) อีก 3 วิทยาเขต ได้แก่ Guy's Campus, St Thomas' Campus และ Waterloo Campus ตั้งอยู่บริเวณริมฝั่งแม่น้ำเทมส์ (Thames-side campuses) และอีกหนึ่งวิทยาเขตคือ Denmark Hill Campus ตั้งอยู่ทางตอนใต้ของลอนดอน (South London)
การศึกษา > บุคลากร

ปัจจุบัน คิงส์คอลเลจลอนดอน มีบุคลากรประมาณ 7,000 คน และมีนักศึกษามากกว่า 26,500 คน ในจำนวนนี้เป็นนักศึกษาระดับปริญญาตรีประมาณ 10,400 คน โดยมาจาก 150 ประเทศทั่วโลก ศิษย์เก่าที่จบการศึกษาจากวิทยาลัยแห่งนี้ได้รับการยอมรับในหลากหลายสาขาวิชาชีพ เช่น ด้านการเมือง การปกครอง การทหาร กฎหมาย การระหว่างประเทศ การเงิน การแพทย์ การศึกษา สื่อมวลชน ดนตรี วรรณกรรม ศาสนา ตลอดจนภาคธุรกิจ จนถึงปัจจุบัน บุคลากรและศิษย์เก่าจากคิงส์คอลเลจลอนดอนได้รับรางวัลโนเบลไปแล้วจำนวน 12 คน ถือเป็นหนึ่งใน Top 50 Universities with the Most Nobel Prize Winners
การศึกษา > อันดับและมาตรฐานของมหาวิทยาลัย

ในปี ค.ศ. 2022 QS World University Rankings จัดอันดับวิทยาลัยไว้ที่ 35 ของโลก ที่ 7 ของสหราชอาณาจักร และ 9 ของทวีปยุโรป โดยสาขาที่มีความโดดเด่นอย่างยิ่งใน 20 อันดับแรกของโลก ได้แก่
การศึกษา > อันดับและมาตรฐานของมหาวิทยาลัย > สายสังคมศาสตร์

Philosophy อันดับ 9 ของโลก
History อันดับ 12 ของโลก
Classic and Ancient History อันดับ 12 ของโลก
Politics อันดับ 13 ขอบโลก
Law and Legal Studies อันดับ 15 ของโลก
English Language and Literature อันดับ 16 ของโลก
การศึกษา > อันดับและมาตรฐานของมหาวิทยาลัย > สายวิทยาศาสตร์

Nursing อันดับ 2 ของโลก
Dentistry อันดับ 9 ของโลก
Life Science and Medicine อันดับ 14 ของโลก
Anatomy and Physiology อันดับ 16 ของโลก
Medicine อันดับ 16 ของโลก
Pharmacy อันดับ 17 ของโลก
นอกจากนี้คิงส์คอลเลจลอนดอนยังได้เข้าร่วมเป็นสมาชิกกับองค์กรการศึกษาหลายแห่ง เช่น the Association of Commonwealth Universities, the European University Association และ the Russell Group
บุคคลสำคัญ > ศิษย์เก่าที่มีชื่อเสียง

Petr Pavel ประธานาธิบดีแห่งสาธารณรัฐเช็ก
Godfrey Binaisa ประธานาธิบดีแห่งสาธารณรัฐยูกันดา
Glafcos Clerides ประธานาธิบดีแห่งสาธารณรัฐไซปรัส
Tassos Papadopoulos ประธานาธิบดีแห่งสาธารณรัฐไซปรัส
Maurice Bishop ประธานาธิบดีแห่งกรีเนดา
France-Albert René ประธานาธิบดีและนายกรัฐมนตรีแห่งสาธารณรัฐเซเชลส์
Sir Lynden Pindling ประธานาธิบดีแห่งเครือรัฐบาฮามาส
Abd al-Rahman al-Bazzaz นายกรัฐมนตรีแห่งสาธารณรัฐอิรัก
Marouf al-Bakhit นายกรัฐมนตรีแห่งราชอาณาจักรฮัชไมต์จอร์แดน
Sir Lee Moore นายกรัฐมนตรีแห่งสหพันธรัฐเซนต์คริสโตเฟอร์และเนวิส
เจ้าชายนโปเลียน พระราชกุมารแห่งฝรั่งเศส
เจ้าหญิงอันโทเนีย ดัชเชสแห่งเวลลิงตัน
เจ้าชายอับดุล มาตีนแห่งบรูไน
Walter Owen Bentley ผู้ก่อตั้ง Bentley Motors
Peter McCormick ประธานสมาคมฟุตบอล (ประเทศอังกฤษ)
ฟลอเรนซ์ ไนติงเกล นักปฏิรูปสังคม นักสถิติชาวอังกฤษ และผู้ให้กำเนิดการพยาบาลสมัยใหม่
ปีเตอร์ ฮิกส์ ผู้ที่ได้รับรางวัลโนเบลสาขาฟิสิกส์
มอริส วิลคินส์ ผู้ที่ได้รับรางวัลโนเบลสาขาสรีรวิทยาหรือการแพทย์
เฟรเดอริก กาวแลนด์ ฮ็อปกินส์ ผู้ได้รับรางวัลโนเบลสาขาสรีรวิทยาหรือการแพทย์
ชาลส์ สก็อต เชอร์ริงตัน ผู้ได้รับรางวัลโนเบลสาขาสรีรวิทยาหรือการแพทย์
แมกซ์ ไทเลอร์ ผู้ได้รับรางวัลโนเบลสาขาสรีรวิทยาหรือการแพทย์
ไมเคิล ฮอว์ทัน ผู้ได้รับรางวัลโนเบลสาขาสรีรวิทยาหรือการแพทย์
โรซาลินด์ แฟรงคลิน นักเคมีและผลึกวิทยาชาวอังกฤษผู้มีบทบาทสำคัญในการค้นพบดีเอ็นเอ
เวอร์จิเนีย วูล์ฟ นักเขียนนวนิยายและผู้สนับสนุนสิทธิสตรี
อาร์เธอร์ ซี. คลาร์ก นักเขียนนิยายวิทยาศาสตร์ชาวอังกฤษ
ทอมัส ฮาร์ดี นักเขียนนวนิยายและกวีชาวอังกฤษ
บุคคลสำคัญ > ศิษย์เก่าชาวไทยที่มีชื่อเสียง > ภาคราชการ > ข้าราชการประจำ

พระวรวงศ์เธอ พระองค์เจ้าปฤษฎางค์ (ปีการศึกษา ค.ศ. 1874-76)  เอกอัครราชทูตผู้มีอำนาจเต็ม ประจำต่างประเทศคนแรกของไทย และผู้นำการถวายคำกราบบังคมทูลความเห็นจัดการเปลี่ยนแปลงราชการแผ่นดิน ร.ศ. 103
พระยานิพัทธ์กุลพงศ์ (ชิน บุนนาค) คณบดีคนแรกของคณะยันตรศึกษาหรือคณะวิศวกรรมศาสตร์ กรมมหาวิทยาลัย กระทรวงธรรมการ
ศ.พิเศษ โสภณ รัตนากร อดีตประธานศาลฎีกา คนที่ 26 อดีตประธานกรรมการกฤษฎีกา และอดีตปลัดกระทรวงยุติธรรม
บุคคลสำคัญ > ศิษย์เก่าชาวไทยที่มีชื่อเสียง > ภาคราชการ > ข้าราชการการเมือง

ทวี บุณยเกตุ อดีตนายกรัฐมนตรีคนที่ 5 หนึ่งในคณะราษฎรสายพลเรือน และขบวนการเสรีไทย
นายนพดล ปัทมะ อดีตรัฐมนตรีว่าการกระทรวงการต่างประเทศ และประธานกรรมาธิการการต่างประเทศ สภาผู้แทนราษฎร
นายศิริโชค โสภา อดีตสมาชิกสภาผู้แทนราษฎรจังหวัดสงขลา และรองเลขาธิการพรรคประชาธิปัตย์
จิตภัสร์ กฤดากร รองหัวหน้าพรรคตามภารกิจพรรคประชาธิปัตย์
นายอัคร ทองใจสด สมาชิกสภาผู้แทนราษฎรจังหวัดเพชรบูรณ์ เขต 6
บุคคลสำคัญ > ศิษย์เก่าชาวไทยที่มีชื่อเสียง > ภาควิชาการ

ศ.ดร.กำชัย จงจักรพันธ์ ศาสตราจารย์คณะนิติศาสตร์ มหาวิทยาลัยธรรมศาสตร์
รศ.ดร.จารุประภา รักพงษ์ รองศาสตราจารย์คณะนิติศาสตร์ มหาวิทยาลัยธรรมศาสตร์
ผศ.นพ.สรวิศ วัยนิพิฐพงษ์ อาจารย์ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย
ผศ.ดุลยภาพ จาตุรงคกุล อาจารย์สาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์
ดร.พิมพ์กมล กองโภค อาจารย์คณะนิติศาสตร์ มหาวิทยาลัยธรรมศาสตร์
ดร.สุรศักดิ์ บุญญานุกูลกิจ อาจารย์คณะนิติศาสตร์ มหาวิทยาลัยธรรมศาสตร์
ดร.สุธิดา วิมุตติโกศล อาจารย์สาขาวิชาภาษาและวรรณคดีอังกฤษ คณะศิลปศาสตร์ มหาวิทยาลัยธรรมศาสตร์
ดร.ณัฐวิคม พันธุวงศ์ภักดี อาจารย์วิทยาลัยพัฒนศาสตร์ ป๋วย อึ๊งภากรณ์ มหาวิทยาลัยธรรมศาสตร์
ดร.ณปภัช สัจนวกุล อาจารย์สถาบันวิจัยประชากรและสังคม มหาวิทยาลัยมหิดล
ยศพล จิระวุฒิ อาจารย์ภาควิชารัฐศาสตร์ คณะรัฐศาสตร์และนิติศาสตร์ มหาวิทยาลัยบูรพา
ศิวัชฐ์ วรรณโกมล อาจารย์คณะรัฐศาสตร์และสังคมศาสตร์ มหาวิทยาลัยพะเยา
สุประวีณ์ อาสนศักดิ์ อาจารย์คณะนิติศาสตร์ มหาวิทยาลัยธรรมศาสตร์
ศุภณัฐ พัฒนพันธุ์พงศ์ อาจารย์สาขาวิชาจิตวิทยา คณะศิลปศาสตร์ มหาวิทยาลัยธรรมศาสตร์
บุคคลสำคัญ > ศิษย์เก่าชาวไทยที่มีชื่อเสียง > ภาคเอกชน

พัณณิน ชาญมนูญ นักแสดงซีรีส์น้องใหม่ร้ายบริสุทธิ์, Love Sick The Series
ครุยวิทยฐานะใหม่ของวิทยาลัย ออกแบบโดยวิเวียน เวสต์วูด (สีเหลือง : คณะสังคมศาสตร์ และนโยบายสาธารณะ)
Reggie the Lion มาสคอตของมหาวิทยาลัย ตั้งแต่ ค.ศ. 1923
อาคาร King's Building วิทยาเขต Strand
อาคาร Bush House วิทยาเขต Strand อดีตที่ทำการสำนักข่าว BBC
หอสมุด Maughan Library อดีตที่ทำการสำนักงานสถิติแห่งชาติ สหราชอาณาจักร
ประดิษฐ์ ภัทรประสิทธิ์

| ประดิษฐ์ ภัทรประสิทธิ์ม> ป.ช., ม.ว.ม. |
| --- | --- |
ประดิษฐ์ ในปี พ.ศ. 2553

รัฐมนตรีช่วยว่าการกระทรวงการคลัง
ดำรงตำแหน่ง 6 กุมภาพันธ์ พ.ศ. 2551 – 8 สิงหาคม พ.ศ. 2554
นายกรัฐมนตรี: สมัคร สุนทรเวช สมชาย วงศ์สวัสดิ์ อภิสิทธิ์ เวชชาชีวะ
ก่อนหน้า: สมหมาย ภาษี
ถัดไป: บุญทรง เตริยาภิรมย์
รัฐมนตรีช่วยว่าการกระทรวงการคมนาคม
ดำรงตำแหน่ง 14 พฤศจิกายน พ.ศ. 2540 – 6 มกราคม พ.ศ. 2544
นายกรัฐมนตรี: ชวน หลีกภัย
เลขาธิการพรรคประชาธิปัตย์
ดำรงตำแหน่ง 20 เมษายน พ.ศ. 2546 – 6 กุมภาพันธ์ พ.ศ. 2548
ก่อนหน้า: อนันต์ อนันตกูล
ถัดไป: สุเทพ เทือกสุบรรณ
เลขาธิการพรรครวมใจไทยชาติพัฒนา
ดำรงตำแหน่ง 15 ตุลาคม พ.ศ. 2550 – 12 เมษายน พ.ศ. 2554
ก่อนหน้า: วรรณรัตน์ ชาญนุกูล
ถัดไป: ประพาส ลิมปะพันธุ์
 
ข้อมูลส่วนบุคคล
เกิด: 25 ธันวาคม พ.ศ. 2498 (69 ปี) อำเภอเมืองพิจิตร จังหวัดพิจิตร
พรรคการเมือง: ประชาธิปัตย์ (2538–2550) รวมชาติพัฒนา (2550–2554) ชาติไทยพัฒนา (2554–2561) ไทยรักษาชาติ (2561–2562) เพื่อไทย (2562–2565) ภูมิใจไทย (2565–ปัจจุบัน)
คู่สมรส: อาภามาศ ภัทรประสิทธิ์

ประดิษฐ์ ภัทรประสิทธิ์ (เกิด 25 ธันวาคม พ.ศ. 2498) ประธานคณะกรรมการบริษัท ไทย แอ็กโกร เอ็กซเชนจ์ จำกัด (ตลาดไท)  อดีตสมาชิกสภาผู้แทนราษฎร แบบบัญชีรายชื่อ สังกัดพรรคชาติไทยพัฒนา อดีตรัฐมนตรีช่วยว่าการกระทรวงการคลัง อดีตเลขาธิการพรรคประชาธิปัตย์และพรรครวมชาติพัฒนา และอดีตสมาชิกสภาผู้แทนราษฎรจังหวัดพิจิตร 4 สมัย
ประวัติ

ประดิษฐ์ ภัทรประสิทธิ์ เกิดวันที่ 25 ธันวาคม พ.ศ. 2498 ที่ตำบลหัวดง อำเภอเมือง จังหวัดพิจิตร เป็นบุตรของวิศาล ภัทรประสิทธิ์ อดีต ส.ส.พิจิตร เขาเข้ารับการศึกษาที่ โรงเรียนเทพศิรินทร์ (DSA88) เมื่อปี พ.ศ. 2514 เลขประจำตัวนักเรียน ท.ศ.12559  จบการศึกษาระดับมัธยมศึกษา จาก โรงเรียนอัสสัมชัญศรีราชา จบการศึกษาระดับปริญญาตรี วิทยาศาสตรบัณฑิต สาขาการจัดการธุรกิจและเศรษฐศาสตร์ จาก นิวแฮมเชียร์ ประเทศสหรัฐอเมริกา จบปริญญาโท พัฒนบริหารศาสตรมหาบัณฑิต จาก สถาบันบัณฑิตพัฒนบริหารศาสตร์ (นิด้า)
นายประดิษฐ์มีชื่อเล่นว่า "อ๊อด" สมรสกับ อาภามาศ ภัทรประสิทธิ์ มีบุตร 4 คน ประกอบด้วย วรามาศ ภัทรประสิทธิ์ จุไรบล ภัทรประสิทธิ์ อดิศร์ ภัทรประสิทธิ์ อภิภู ภัทรประสิทธิ์
การทำงาน

นายประดิษฐ์ ภัทรประสิทธิ์ ทำธุรกิจโรงแรม และโรงงานผลิตเครื่องครัวอะลูมิเนียม มาก่อนเข้าสู่วงการเมือง ในสังกัด พรรคประชาธิปัตย์ จากการชักชวนของ พล.ต.สนั่น ขจรประศาสน์ เลขาธิการพรรคประชาธิปัตย์ ในขณะนั้น โดยลงเลือกตั้งได้เป็น ส.ส.พิจิตร เมื่อปี พ.ศ. 2538 จากนั้นในการเลือกตั้งปี พ.ศ. 2539 ก็ได้รับเลือกตั้งในสังกัด พรรคประชาธิปัตย์ อีกครั้ง และนายประดิษฐ์ได้รับตำแหน่ง ประธานคณะกรรมาธิการการกีฬา สภาผู้แทนราษฎร ในสมัยที่พรรคประชาธิปัตย์ ทำหน้าที่เป็น พรรคฝ่ายค้าน
ต่อมาในปลายปี พ.ศ. 2540 เมื่อ พล.อ.ชวลิต ยงใจยุทธ ลาออกจากตำแหน่งนายกรัฐมนตรี และ พรรคประชาธิปัตย์ สามารถเป็นแกนนำจัดตั้งรัฐบาล นายประดิษฐ์ได้ดำรงตำแหน่งเป็น รัฐมนตรีช่วยว่าการกระทรวงคมนาคม
ในปี พ.ศ. 2542 เมื่อ พล.ต.สนั่น ถูกคณะกรรมการป้องกันและปราบปรามการทุจริตแห่งชาติ (ปปช.)  ชี้มูลความผิด กรณีแจ้งบัญชีทรัพย์สินอันเป็นเท็จ ต้องเว้นวรรคทางการเมือง 5 ปี ทำให้ต้องลาออกจากตำแหน่งเลขาธิการพรรคประชาธิปัตย์ นายประดิษฐ์ได้รักษาการในตำแหน่งเลขาธิการพรรค พล.ต.สนั่น พยายามผลักดันนายประดิษฐ์ เข้ามาดำรงตำแหน่งแทน แต่ในที่สุด นายอนันต์ อนันตกูล อดีตปลัดกระทรวงมหาดไทย เป็นผู้เข้ามารับตำแหน่งจากการสนับสนุนของนายชวน หลีกภัย หัวหน้าพรรคประชาธิปัตย์
ต่อมาในปี พ.ศ. 2544 นายประดิษฐ์ได้รับการเลือกตั้งอีกครั้ง และต่อมาในการเลือกตั้งเมื่อปี พ.ศ. 2548 ที่มี นายบัญญัติ บรรทัดฐาน เป็นหัวหน้าพรรคประชาธิปัตย์ นายประดิษฐ์ได้ขึ้นดำรงตำแหน่งเลขาธิการพรรค และย้ายไปลงสมัครในแบบระบบบัญชีรายชื่อ หลังจากการเลือกตั้งครั้งนี้  บทบาททางการเมืองของนายประดิษฐ์ก็ลดลง มักให้สัมภาษณ์ว่า อิ่มตัวทางการเมือง ขณะดำรงตำแหน่ง เลขาธิการพรรคประชาธิปัตย์ นายประดิษฐ์มีไอเดียที่ฮือฮาต่อสาธารณะคือ ยุทธศาสตร์   "อีแต๋นพลีชีพ"
หลังการรัฐประหารในปี พ.ศ. 2549 นายประดิษฐ์ กลับมาเป็นข่าวอีกครั้ง เมื่อได้ลาออกจากพรรคประชาธิปัตย์กลางปี พ.ศ. 2550 และเปิดตัวกลุ่มการเมืองใหม่ ในชื่อ "กลุ่มรวมใจไทย" มีสมาชิกประกอบด้วย นายอเนก เหล่าธรรมทัศน์, ดร.พิจิตต รัตตกุล เป็นต้น
ต่อมากลุ่มรวมใจไทย ได้รวมกับกลุ่มของ นายสุวัจน์ ลิปตพัลลภ จดทะเบียนจัดตั้งเป็น พรรคการเมือง ในชื่อ พรรครวมใจไทยชาติพัฒนา (ต่อมาได้เปลี่ยนชื่อเป็น "พรรครวมชาติพัฒนา") และประกาศตัวลงเลือกตั้ง 23 ธันวาคม พ.ศ. 2550 โดยมีนายประดิษฐ์เป็นเลขาธิการพรรค
ปี พ.ศ. 2551 นายประดิษฐ์ ดำรงตำแหน่งรัฐมนตรีช่วยว่าการกระทรวงการคลัง และต่อเนื่องมาจนกระทั่งรัฐบาลของนายอภิสิทธิ์ เวชชาชีวะ ในปี พ.ศ. 2552
ในวันที่ 21 เมษายน พ.ศ. 2554 ได้เข้าร่วมเป็นสมาชิกพรรคชาติไทยพัฒนาอย่างเป็นทางการ และลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ ลำดับที่ 5 แต่ไม่ได้รับเลือกตั้ง ต่อมาเมื่อวันที่ 24 มกราคม พ.ศ. 2556 ได้เป็นสมาชิกสภาผู้แทนราษฎรแทนตำแหน่งที่ว่าง แทน ชุมพล ศิลปอาชา ที่เสียชีวิต
ในเดือนกรกฎาคม พ.ศ. 2551 ประดิษฐ์ ภัทรประสิทธิ์ ได้รับการเลือกตั้งเป็นนายกสมาคมว่ายน้ำแห่งประเทศไทย
ในเดือนพฤศจิกายน พ.ศ. 2561 ตระกูลภัทรประสิทธิ์ตัดสินใจเข้าร่วมงานการเมืองกับพรรคไทยรักษาชาติ แต่ก็ถูกยุบในปีถัดมา
ในเดือนมิถุนายน พ.ศ. 2565 ประดิษฐ์ได้พาตระกูลภัทรประสิทธิ์เข้าสังกัดพรรคภูมิใจไทย
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2510 –  เหรียญสนองเสรีชน (ส.ส.ช.)
ไทยเบฟเวอเรจ

| --- | --- |

ประเภท: บริษัทมหาชนจำกัด
การซื้อขาย: SGX: Y92
ISIN: TH0902010014 
อุตสาหกรรม: เครื่องดื่ม
ก่อตั้ง: 29 ตุลาคม พ.ศ. 2546; 21 ปีก่อน (2546-10-29)
ผู้ก่อตั้ง: เจริญ สิริวัฒนภักดี
สำนักงานใหญ่: 62 อาคารไทยเบฟควอเตอร์ ถนนรัชดาภิเษกตัดใหม่ แขวงคลองเตย เขตคลองเตย กรุงเทพมหานคร
พื้นที่ให้บริการ: ทั่วโลก
บุคลากรหลัก: เจริญ สิริวัฒนภักดี  (ประธานกรรมการ) ฐาปน สิริวัฒนภักดี  (ประธานเจ้าหน้าที่บริหาร)  พจนีย์ ธนวรานิช  (ประธานกรรมการตรวจสอบ) นายเเพทย์ ปิยะสกล สกลสัตยาทร (ประธานกรรมการสรรหา)
ตราสินค้า: ช้าง อาชา เฟเดอร์บรอย
รายได้:  181.19 พันล้านบาท (2558) 
รายได้สุทธิ:  26.46 พันล้านบาท (2558) 
สินทรัพย์:  182.01 พันล้านบาท (2558) 
บริษัทในเครือ: เฟรเซอร์ แอนด์ นีฟ เสริมสุข โออิชิ กรุ๊ป อินเตอร์เบฟกรุ๊ป ซาเบโก้ บริวเวอรี่
เว็บไซต์: www.thaibev.com
บริษัท ไทยเบฟเวอเรจ จำกัด (มหาชน) รู้จักกันในชื่อ ไทยเบฟ เป็นบริษัทที่ใหญ่ที่สุดในประเทศไทย และเป็นบริษัทอาหารเครื่องดื่มที่ใหญ่ที่สุดในเอเชียตะวันออกเฉียงใต้ มีโรงกลั่นสุราในประเทศไทย สหราชอาณาจักร และประเทศจีน ถือครองโดยเจริญ สิริวัฒนภักดี มหาเศรษฐีชาวไทยเชื้อสายจีน เป็นหนึ่งในบริษัทหลักของกลุ่มทีซีซี จดทะเบียนในตลาดหลักทรัพย์สิงคโปร์ ในชื่อย่อหลักทรัพย์ Y92
ในเดือนมกราคม พ.ศ. 2556 บริษัทนี้ได้ซื้อกิจการกลุ่มบริษัทเฟรเซอร์แอนด์นีฟ ด้วยเงิน 11.2 พันล้านดอลลาร์สหรัฐ
ประวัติ

ไทยเบฟก่อตั้งขึ้นในประเทศไทยในปี พ.ศ. 2546 โดยมีจุดประสงค์เพื่อรวมกิจการที่เกี่ยวข้องกับธุรกิจเบียร์และสุราชั้นนำของไทยที่เป็นของผู้ถือหุ้นและผู้ร่วมทุนรายอื่น ๆ เข้ามาเป็นกลุ่มบริษัทเดียวกัน ต่อมาในปี พ.ศ. 2549 ไทยเบฟได้จดทะเบียนในตลาดหลักทรัพย์สิงคโปร์ (SGX) ต่อมาในวันที่ 30 พฤษภาคม พ.ศ. 2549 ภายหลังจากจดทะเบียนในตลาดหลักทรัพย์สิงคโปร์ ไทยเบฟได้ขยายขอบเขตธุรกิจโดยแบ่งธุรกิจออกเป็น 4 สายธุรกิจ ได้แก่ สุรา เบียร์ เครื่องดื่มไม่มีแอลกอฮอล์ และอาหาร ไทยเบฟให้ความสำคัญกับการขยายธุรกิจสู่ตลาดต่างประเทศ โดยประเทศในภูมิภาคเอเชียตะวันออกเฉียงใต้ถือเป็นตลาดหลักที่มีศักยภาพการเติบโตสูง ด้วยประชากรกว่า 600 ล้านคน และมีสภาพเศรษฐกิจที่เติบโตอย่างต่อเนื่อง รวมถึงจำนวนนักท่องเที่ยวที่เพิ่มขึ้นทุกปีช่วยสนับสนุนให้ผู้บริโภคมีกำลังซื้อเพิ่มขึ้น ความร่วมมือระหว่างไทยเบฟและเฟรเซอร์ แอนด์ นีฟ, ลิมิเต็ด (F&N) ในด้านตราสินค้า ช่องทางการจัดจำหน่าย การประสานงานด้านการขายและการตลาด รวมถึงความช่วยเหลือสนับสนุนจากตัวแทนจำหน่ายได้ช่วยต่อยอดการขยายธุรกิจสู่ประเทศอื่น ๆ ในภูมิภาค
ไทยเบฟได้รับคะแนนสูงที่สุดในโลกในกลุ่มอุตสาหกรรมเครื่องดื่มของโลก จากการจัดโดย S&P Global เป็นสมาชิกในกลุ่มดัชนีความยั่งยืนดาวโจนส์ (The Dow Jones Sustainability Indices-DJSI) โดยไทยเบฟ ได้รับคะแนนสูงสุดจากการประเมินด้านการพัฒนาที่ยั่งยืน ประจำปี 2564 (Corporate Sustainability Assessment 2021) เป็นปีที่ 4 และได้รับการยอมรับให้เป็นสมาชิกของประเภท กลุ่มดัชนีโลก (World Index) เป็นปีที่ 5 และเป็นสมาชิกของกลุ่มดัชนีตลาดเกิดใหม่ (Emerging Markets Index) เป็นปีที่ 6
สินค้าและบริการ > เครื่องดื่มที่มีแอลกฮอล์และไม่มีแอลกฮอล์ รวมถึงอาหารและเบเกอรี่

ปัจจุบัน บริษัทในกลุ่มไทยเบฟเวอเรจ (ข้อมูล ณ วันที่ 30 กันยายน พ.ศ. 2560) มีทั้งหมด 138 บริษัท ดังนี้
บริษัท ไทยเบฟเวอเรจ จำกัด (มหาชน)
บริษัทในประเทศไทย 93 บริษัท แบ่งเป็น บริษัทย่อย 92 บริษัท และบริษัทซึ่งเป็นบริษัทรวมของบริษัทย่อย 1 บริษัท คือบริษัทเพ็ทฟอร์ม (ไทยแลนด์) จำกัด
บริษัทในต่างประเทศ 44 บริษัท (แบ่งเป็นบริษัทย่อย 41 บริษัท และบริษัทซึ่งเป็นบริษัทร่วมของบริษัทย่อย 3 บริษัท คือ Liquorland Limited, Fraser and Neave, Limited* และ Frasers Centrepoint Limited*
โรงงานงานผลิตสุรา 18 แห่ง โรงงานผลิตเบียร์ 3 แห่ง และโรงงานผลิตเครื่องดื่มไม่มีแอลกอฮอล์อีก 12 แห่ง
บริษัทไทยเบฟ จำหน่าย สินค้าครอบคลุมกว่า 90 ประเทศทั่วโลกและ มีโรงงาน กลั่นสุรา 5 แห่งในประเทศสกอตแลนด์ ซึ่งเป็นแหล่งผลิตที่มีชื่อเสียงในการผลิตเหล้าวิสกี้ชั้นนำระดับโลกอย่าง Balblair, Old Pulteney และ Speyburn นอกจากนี้ยังมีโรงงานผลิตสุราอีก 1 แห่งในประเทศจีน ได้แก่ Yulinquan
โดยมีกลุ่มผลิตภัณฑ์ทั้งหมด 4 กลุ่ม ได้แก่
กลุ่มสุรา ได้แก่ รวงข้าว แสงโสม แม่โขง หงส์ทอง และเบลนด์ 285
กลุ่มเบียร์ คือ เบียร์ช้างเป็นผลิตภัณฑ์หลักที่ได้รับการยอมรับอย่างกว้างขวางในกลุ่มนักดื่มเบียร์ชาวไทย
กลุ่มเครื่องดื่มไม่มีแอลกฮอล์ที่มีชื่อเสียง ประกอบด้วย ชาเขียวโออิชิ เครื่องดื่มอัดลมเอส 100 พลัส น้ำดื่มคริสตัล และโซดาร็อคเมาเท็น
กลุ่มอาหาร ประกอบไปด้วย ร้านอาหารที่อยู่ในกลุ่มธุรกิจ ได้แก่ โออิชิ, ไฮด์แอนด์ซีค, หม่านฟู่หยวน, เอ็มเอกซ์ เค้กแอนด์เบเกอรี, โซอาเซียน, ฟู๊ดสตรีท, เคเอฟซี และล่าสุดคือร้านกาแฟสตาร์บัคส์
กรณีอื้อฉาวและการประท้วง

ใน พ.ศ. 2548 ไทยเบฟเวอเรจถูกวิจารณ์จากพระสงฆ์และกลุ่มศาสนาอื่น ๆ ทั่วประเทศ ในเวลานั้น หลังจากไทยเบฟเวอเรจประกาศเจตจำนงที่จะระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน เพื่อจดทะเบียนในตลาดหลักทรัพย์แห่งประเทศไทย (SET) ซึ่งจะกลายเป็นการระดมทุนสาธารณะครั้งใหญ่ที่สุดในประวัติศาสตร์ไทย ถึงแม้ว่าสำนักงานพระพุทธศาสนาแห่งชาติ จะพยายามห้ามไม่ให้พระสงฆ์ประท้วง แต่ก็ยังมีพระสงฆ์ 2,000 รูปจากวัดพระธรรมกาย อ่านบทสวดมนต์หน้าอาคารตลาดหลักทรัพย์ เพื่อให้สั่งยุติการเสนอขายหุ้นครั้งแรกให้แก่สาธารณชนของไทยเบฟเวอเรจ กลุ่มนี้เรียกร้องของความร่วมมือให้ทักษิณ ชินวัตร นายกรัฐมนตรีในขณะนั้น หยุดบริษัทนี้ หลังจากประธานกรรมการตลาดหลักทรัพย์แห่งประเทศไทยลาออก ไทยเบฟเวอเรจจึงย้ายไปจดทะเบียนที่ตลาดหลักทรัพย์สิงคโปร์แทน
ในวันที่ 17 มิถุนายน พ.ศ. 2564 มีคำสั่งปลัดกระทรวงมหาดไทย ให้ผู้ว่าราชการจังหวัดทุกจังหวัดจัดหาวัคซีนโควิด-19 ให้พนักงานของไทยเบฟเวอเรจและครอบครัว 7.1 หมื่นคนทั่วประเทศ
สำนักงานใหญ่

ปัจจุบันกลุ่มบริษัท ไทยเบฟเวอเรจ จำกัด (มหาชน) มีสำนักงานใหญ่ตั้งอยู่จำนวน 2 แห่ง ได้แก่ อาคารแสงโสม และอาคารไทยเบฟควอเตอร์
สำนักงานใหญ่ > ไทยเบฟควอเตอร์

ไทยเบฟควอเตอร์ (อังกฤษ: ThaiBev Quarter) เป็นอาคารสำนักงานความสูง 18 ชั้น ตั้งอยู่ริมถนนรัชดาภิเษก ในพื้นที่แขวงคลองเตย เขตคลองเตย กรุงเทพมหานคร โดยการปรับปรุงด้านหน้าอาคารใหม่จากอาคารที่ทำการเดิมของตลาดหลักทรัพย์แห่งประเทศไทย เพื่อใช้เป็นสำนักงานของบริษัทในกลุ่มไทยเบฟเวอเรจ เป็นส่วนหนึ่งของโครงการพัฒนาย่านพระรามที่ 4 ของกลุ่มทีซีซี โดยเปิดให้บริการเมื่อวันที่ 15 มิถุนายน พ.ศ. 2562
แหล่งข้อมูลอื่น

เว็บไซต์ทางการ
โฮมเพจของเบียร์ช้าง
ร้านออนไลน์ทางการของเบียร์ช้าง
ไทยเบฟ ในเรตเบียร์
อาคารไทยเบฟควอเตอร์
ถนนเพลินจิต

| เพลินจิต |
| --- | --- |
ถนนเพลินจิตบริเวณแยกชิดลม
ข้อมูลของเส้นทาง
ความยาว: 1 ไมล์ (1.6 กิโลเมตร)
ทางแยกที่สำคัญ
ปลายทางทิศตะวันตก-ตะวันตกเฉียงใต้: ถนนราชดำริ / ถนนพระรามที่ 1 ในเขตปทุมวัน
 :   ถนนชิดลม / ถนนหลังสวน ในเขตปทุมวัน กรุงเทพมหานคร  ถนนวิทยุ ในเขตปทุมวัน กรุงเทพมหานคร   ทางพิเศษเฉลิมมหานคร ในเขตปทุมวัน กรุงเทพมหานคร 
ปลายทางทิศตะวันออก-ตะวันออกเฉียงใต้: ถนนสุขุมวิท  ในเขตคลองเตย
ถนนเพลินจิต (อักษรโรมัน: Thanon Phloen Chit) เป็นถนนสายสั้น ๆ ในพื้นที่แขวงลุมพินี เขตปทุมวัน กรุงเทพมหานคร มีระยะทางต่อเนื่องจากถนนพระรามที่ 1 ตั้งแต่ถนนราชดำริ (แยกราชประสงค์) ตัดกับถนนชิดลม (แยกชิดลม) และถนนวิทยุ (แยกเพลินจิต) และไปสิ้นสุดที่แยกด่วนเพลินจิต บริเวณแนวขอบทางรถไฟสายแม่น้ำฟากตะวันตก โดยมีถนนที่ตรงต่อเนื่องออกไปคือถนนสุขุมวิท
ประวัติ

ถนนเพลินจิตสร้างขึ้นใน พ.ศ. 2463 รัชสมัยพระบาทสมเด็จพระมงกุฎเกล้าเจ้าอยู่หัว โดยกรมสุขาภิบาล กระทรวงนครบาลได้ตัดถนนขึ้น 2 สาย คือ เส้นหนึ่งเริ่มตั้งแต่ถนนราชดำริตรงสะพานราชปรารภ ตรงไปทางตะวันออกถึงถนนขวางที่ตั้งวิทยุโทรเลข ซึ่งพระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานนามว่า "ถนนเพลินจิต" ในเดือนมีนาคม พ.ศ. 2464 ส่วนอีกเส้นหนึ่งตัดเชื่อมถนนเพลินจิตกับถนนพระรามที่ 4 และพระราชทานนามว่า "ถนนวิทยุ"
โดยถนนเพลินจิต เดิมสะกดว่า "เพลินจิตร์" ได้รับนามพระราชทานจากพระบาทสมเด็จพระมงกุฎเกล้าเจ้าอยู่หัว โดยการเสนอแนะของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ เนื่องจากเดิมสถานที่บริเวณนี้เป็นที่ห่างไกล การสัญจรไปถึงลำบากจนแทบลืมความสบายไปเลย ผู้คนจึงมักนิยมเรียกว่า "หายห่วง" ในอดีตเคยเป็นที่ตั้งสำนักงานของทีโอที ก่อนย้ายไปแจ้งวัฒนะ และเคยเป็นที่พักตากอากาศของพระยาภักดีนรเศรษฐ (เลิศ เศรษฐบุตร)
ปัจจุบัน ถนนเพลินจิตจัดว่าเป็นถนนสายธุรกิจสายหนึ่ง ที่เต็มไปด้วยร้านค้าหรือห้างสรรพสินค้าระดับหรูหราและใหญ่โตหลายแห่ง เช่นเดียวกับบริเวณแยกราชประสงค์ที่อยู่ใกล้เคียง โดยมีรถไฟฟ้าบีทีเอส สายสุขุมวิท ตั้งอยู่บนเกาะกลางถนนตลอดสาย และมีสถานีรถไฟฟ้าบนถนนเพลินจิตอยู่ 2 สถานี คือ สถานีชิดลม และสถานีเพลินจิต และยังมีหมุดที่ดินของพระยาภักดีนรเศรษฐ (เลิศ เศรษฐบุตร) ประดิษฐานบริเวณถนนเพลินจิตเพื่อเป็นหลักฐานทางประวัติศาสตร์อีกด้วย